Forslag 6.A til generalforsamlingen 2024

Forslag fra bestyrelsen

Emne: Vedtægter - Andelsbevis

-------------------------------------------------------------------------------------------------------

I foreningens vedtægter §6 Andel stk. 4 står der:

”For andelen udstedes andelsbevis, der lyder på navn. Bortkommer andelsbeviset, kan bestyrelsen udstede et nyt, der skal angive, at det træder i stedet for et bortkommet andelsbevis”.

Ifølge AB Fyrrehegnets administrator, Advodan, bruges andelsbeviset stort set ikke mere. Det er et levn fra tidligere, hvor tingene i højere grad end nu var papirbaseret. Advodan foreslår at vi ophører med at anvende andelsbeviset.

Ifølge ABF-REP defineres andelsbeviset således:

”Et andelsbevis er ikke et værdipapir, men skal snarere betragtes som en slags kvittering for købet af en andelsbolig. Det juridiske bevis for købet er selve overdragelsesaftalen.”

Telefonisk bekræfter ABF-REP, at mange andelsboligforeninger er ophørt med at bruge andelsbeviser. §6 stk. 4 kan lovligt slettes fra foreningens vedtægter ved en generalforsamlings beslutning.

**For at undgå unødvendige udgifter til administration foreslår bestyrelsen derfor, at §6 stk. 4 fjernes fra foreningens vedtægter.**

Bestyrelsen